Românul aventurier care s-a îndrăgostit de pedalat. Cum a reușit să străbată cele două Americi.
Radu Păltineanu, după ce a traversat pe bicicletă cele două Americi, acum a pornit să descopere la pas Noua Zeelandă. Radu, alături de iubita lui Irina, urmează să parcurgă în patru luni, pe jos şi cu caiacul, 3000 de km. Traseul "Te Araroa" din Noua Zeelandă provoacă la drum circa 700 de persoane pe an şi doar jumătate ajuns să îl încheie.
Pandemia l-a prins în Noua Zeelandă pe Radu Păltineanu, românul care a traversat pe bicicletă America de Nord şi de Sud. De data aceasta alături de iubita lui, Radu a decis să transforme această perioadă incertă la nivel global într-o oportunitate.După câteva săptămâni de izolare, Radu şi Irina şi-au luat ruxacurile, un cort, ceva mâncare şi au plecat să traverseze pe jos, de la nord la sud, cele două insule ale Noii Zeelande. Au de mers 3000 de km, traseu pe care ar urma să-l străbată până în septembrie, atunci când le expiră viza turistică.